সিবিআইয়ের এক তদন্তকারীর কথায়, আমানতকারীদের কাছ থেকে সারদা গোষ্ঠী ২৪৬০ কোটি টাকা তুলেছিল বলে ২০১৪ সালের ২৫ মার্চ আদালতে পেশ করা এক হলফনামায় জানিয়েছিল রাজ্য সরকার। রাজ্য সরকারের গঠিত স্পেশ্যাল ইনভেস্টিগেশন টিম বা সিটের তদন্তকারীদের দেওয়া তথ্যের ভিত্তিতেই ওই হলফনামা প্রস্তুত করা হয়েছিল। সিবিআই অফিসারদের বক্তব্য, প্রায় চার বছর তদন্ত করার পরে বিভিন্ন তথ্যের ভিত্তিতে তারা জেনেছে, পশ্চিমবঙ্গ-সহ বিভিন্ন রাজ্য থেকে ২৪৬০ কোটির প্রায় চার গুণ টাকা তোলা হয়েছিল। অর্থাৎ সারদা-কাণ্ডে অন্তত আট হাজার কোটি টাকা নিয়ে দুর্নীতি হয়েছে।